 Dhinaca kalena, Madaxweyne Muuse Biixi waxa uu baaq u diray dadweynaha, Halkan waxaan ugu baaqayaa dadka reer Somaliland oo dhan gees ilaa gees oo ay kow ka yihiin ardayda Jaamicadda Camuud iyo Gobolka Awdal, Dalka Somaliland waxa jooga dad badan oo Itoobiyaan ah afkay doonayaan haku hadleene waxaan codsanayaa inay dadkaasi ammaan ku joogaan dalka oo aan loola dhaqmin si cadowtinimo ah, oo haddii ay xaggaa Itoobiya wax ka dhacaan in aanay caadifadi ina qaadin, qofka dalkaaga kula joog Diin, Dhaqan iyo Dadnimo ba waa magantaa, magantana dhaqan baynu ka leenahay ku Islaam iyo mid Dhaqan ba, haddii aynu reer Somaliland nahay waa inaynu nabadgelyadooda dhawraan oo aanay xageena wax dhibaato ahi ka imman, haddii ay dad cusubi inoo yimaadaana dhinac kasta ba ha inooga soo tallaabeena oo Yemen iyo xudduudaha ayaa laga soo tallaabi karaaye, mar walba waxa inoo ballan ah in dadka inoo yimaada ee inoogu yimaada Abaar, Colaad, Ganacsi, Waxbarasho, Wax wada qabsi ama si kale ba, inaynu ula dhaqano si wanaagsan oo sidii marti loo dhaqi jiray ah, oo sidii maganta loo hayn jiray ah, taasi waa codsi aan u diraayo dadka Somaliland oo dhan. 